钦定古今图书集成/明伦汇编/闺媛典/第034卷 > 徐时肩妻杨氏
## 钦定古今图书集成/明伦汇编/闺媛典/第034卷 > 徐时肩妻杨氏

按《武进县志》：“杨氏，徐时肩妻。年十三，母病瘵，医祷不
愈，昼夜哭泣，刲左臂肉进之，卒无救。哀毁骨立，三年
不见齿。父病，奉汤药必尝。疾甚，焚香吁天号恸，愿以
身代，复刲右臂肉以进。及笄嫁为徐氏媳。夫就外傅，
事舅姑尽孝。夫早丧，氏年二十七，以舅姑在不敢死。
衣不帛，食不肉，不栉发为容。居一室，户以外不闻其”
声。姑病复如前，刲体肉和药进姑病获愈。抚二女、一
嗣子，俱毕婚嫁，四十年如一日。年六十八卒。人称为
“三刲孺人。”